I [[1500-tallet]] på [[Martin Luther]]s tid blev området [[protestantisme|protestantisk]]. Efter en periode som fri by ([[1561]]-[[1581]]) under det [[tysk-romerske rige]] kom Riga under [[den polsk-litauiske realunion]]s kontrol. Mellem [[1621]] og [[1710]] tilhørte den [[Sverige]] og var i denne tid den største by i det svenske rige. Derefter kom den under [[Rusland|russisk]] styre. Efter [[Den Store Nordiske Krig]] voksede Riga til en ledende [[havneby]] og senere industriby inden for det russiske rige. I starten af [[1900-tallet]] havde Riga en befolkning på ca. 280.000 og var den næststørste by i det russiske imperium (efter [[Sankt Petersborg]]). Af befolkningen var halvdelen baltiske tyskere, en femtedel letter, en femtedel russere og en tiendedel [[jødedom|jøder]].
Historie Foreninger Organisationer